Gw mau tau Timur laut Mexico dari Perang Amerika Syarikat-Mexico. Jelasin dalam bahasa melayu

Kekalahan di Palo Alto dan Resaca de la Palma menimbulkan kekacauan politik di Mexico, kekacauan di mana Antonio López de Santa Anna gunakan bagi menghidupkan kembali kerjaya politiknya dan kembali dari buangan sendiri di Cuba pada pertengahan Ogos 1846. Dia berjanji dengan Amerika Syarikat bahawa jika dia dibenarkan melalui kepongan, dia akan merundingkan penamat aman kepada perang dan akan menjual jajahan New Mexico dan Alta California kepada Amerika Syarikat. Sebaik sahaja Santa Anna tiba di Bandar Mexico, bagaimanapun, dia mungkir janji dan menawarkan perkhidmatannya kepada kerajaan Mexico. Kemudian apabila dilantik sebagai jeneral pemerintah, dia mungkir janji sekali lagi dan meranpas kuasa sebagai Presiden.

Dengan dipimpin oleh Taylor, 2,300 tentera Amerika Syarikat melintasi Rio Grande (Rio Bravo) selepas kesulitan awal bagi mendapatkan pengangkutan sungai. Tenteranya kemudian menduduki bandar Matamoros, Tamaulipas, kemudian Camargo, Tamaulipas (di mana tenteranya menderita penyakit kali pertama) dan kemudian bergerak ke selatan dan mengepong bandar Monterrey. Pertempuran Monterrey yang sengit mengakibatkan korban yang besar di kedua pihak. Artileri ringan Amerika Syarikat tidak berkesan terhadap kubu batu bandar itu. Pasukan Mexico di bawah Jeneral Pedro de Ampudia menewaskan division infantri terbaik Taylor di Kubu Teneria. Tentera Amerika Syarikat, terutama ramai bekas West Pointer, tidak pernah bertempur dalam perperangan bandar sebelum ini dan mereka berbaris terus di jalan terbuka, di mana mereka dihapuskan oleh pasukan bertahan Mexico yang bersembunyi di rumah adobe berdinding tebal. Dua hari berikutnya, mereka mengubah taktik perperangan bandar. Tentera Texan yang pernah berjuang di bandar mexico sebelum ini dan menasihatkan jeneral Taylor bahawa pihak Amerika Syarikat perlu membuat "lubang tikus " sepanjang rumah di bandar. Dalam kata lain, mereka perlu menebuk lubang pada sisi atau bumbung rumah dan bertempur secara berhadapan dalam bangunan. Kaedah ini terbukti berjaya dan Ampudia akhirnya menyerah.

Akhirnya, tindakan ini mendorong dan memerangkap orang-orang Ampudia ke plaza tengah bandar, di mana bedilan howitzer memaksa Ampudia untuk berunding. Taylor bersetuju bagi membenarkan Tentera Mexico untuk berundur dan bagi genjatan senjata selama lapan minggu sebagai ganti penyerahan bandar tersebut. Di bawah tekanan dari Washington, Taylor membatalkan genjatan senjata dan menduduki bandar Saltillo, barat daya Monterrey. Santa Anna menyalahkan kehilangan Monterrey dan Saltillo ke atas Ampudia dan menurun pangkatnya sekadar memerintah batalion artileri kecil. Pada 22 Februari 1847, Santa Anna sendiri bergerak ke utara untuk bertempur dengan Taylor bersama 20,000 orang. Taylor, dengan 4,600 orang, telah berkubu di laluan gunung dikenali sebagai Buena Vista, Coahuila, Mexico. Santa Anna mengalami tentera lari dalam perjalanan ke utara dan tiba dengan 15,000 orang dalam keadaan penat. Dia mendesak Tentera Amerika Syarikat menyerah diri tetapi ditolak; dia menyerang pada pagi berikutnya. Santa Anna menyerang rusuk kedudukan Amerika Syarikat dengan menghantar pasukan berkuda dan sesetengah infantrinya pada muka bumi cerun pada laluan tersebut, sementara division infantri menyerang secara berhadapan sepanjang jalan ke arah Buena Vista. Pertempuran sengit meletus, di mana tentera Amerika Syarikat hampir melarikan diri, tetapi berjaya bertahan di kedudukan perparitan mereka. Pihak Mexico telah mengenakan korban yang besar tetapi Santa Anna mendapat berita mengenai kekacauan di Bandar Mexico, dengan itu dia berundur malam itu, meninggalkan Taylor mengawal sebahagian bahagian Utara Mexico. Polk tidak percayakan Taylor, yang dia rasakan menunjukkan kurang keupayaan dalam Pertempuran Monterrey dengan bersetuju dengan perletakan senjata, dan mungkin menganggapnya sebagai saingan politik pada Rumah Putih. Taylor kemudian menggunakan Pertempuran Buena Vista sebagai tema utama bagi kempen presidennya 1848 yang berjaya.